Diari Oficial de la Generalitat Valenciana


Sumari del DOGV 9378, del 08-07-2022 (2022/6468)

CORRECCIÓ d'errades de la Resolució de 2 de juny de 2022, de la Direcció General d'Administració Local de la Presidència de la Generalitat, per la qual es publiquen les bases i convocatòries del concurs ordinari de l'any 2022 per a la provisió de llocs de treball reservats als funcionaris i les funcionàries d'Administració local amb habilitació de caràcter nacional.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9378

Data del DOGV
:   08-07-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/6468


Data del document
:   06-07-2022

Organisme emissor
:   Presidència de la Generalitat

Tipus de document
:   Correcció d'errades

Descriptors 

:   * concurs administratiu

CORRECCIÓ d'errades de la Resolució de 2 de juny de 2022, de la Direcció General d'Administració Local de la Presidència de la Generalitat, per la qual es publiquen les bases i convocatòries del concurs ordinari de l'any 2022 per a la provisió de llocs de treball reservats als funcionaris i les funcionàries d'Administració local amb habilitació de caràcter nacional. [2022/6468]  
  
Convocats per les respectives corporacions locals els concursos ordinaris per a la provisió de llocs reservats a funcionaris d'Administració local amb habilitació de caràcter nacional i aprovades les bases específiques per a cada lloc de treball, d'acord amb el que es preveu en l'article 92 bis de la Llei 7/1985, de 2 d'abril, reguladora de les bases de règim local, l'article 164.5 de la Llei 8/2010, de 23 de juny, de la Generalitat, de règim local de la Comunitat Valenciana; l'Ordre TFP/153/2021, de 16 de febrer, per la qual es regula la valoració dels mèrits generals del personal funcionari d'Administració local amb habilitació de caràcter nacional, el Decret 92/2021, de 9 de juliol, del Consell, de regulació del personal funcionari amb habilitació de caràcter nacional i el capítol IV del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional, es va publicar la Resolució de 2 de juny de 2022, de la Direcció General d'Administració Local de la Presidència de la Generalitat, per la qual es procedia a la publicació de les bases i convocatòries del concurs ordinari de l'any 2022 per a la provisió de llocs de treball reservats als funcionaris d'Administració local amb habilitació de caràcter nacional en el DOGV número 9361 de data 14 de juny de 2022.  
  
En aquesta resolució s'inclou la convocatòria d'un lloc de la corporació Ajuntament d'Alginet, denominació del lloc: interventor, subescala: intervenció tresoreria, categoria: superior, nivell de complement de destí: 30, quantia del complement específic: 2.288,06 E mensual, situació actual: vacant.  
En data 4 de juliol de 2022 es rep en aquesta direcció general ofici de remissió de l'acord plenari de data 26 de maig de 2022 en el qual s'aprova sol·licitar de la Generalitat Valenciana que no es convoque el concurs ordinari de la plaça d'interventor convocada per Resolució 213/2022, de 8 de febrer atés que s'ha incoat expedient de reclassificació d'aquest lloc a classe segona.  
En vista dels antecedents descrits, i atés que són les corporacions locals les que decideixen incloure o no un lloc vacant en el concurs ordinari, resolc:  
  
Primer  
Eliminar de la Resolució de 2 de juny de 2022 el lloc d'interventor de l'Ajuntament d'Alginet, i qualsevol referència a aquest lloc en tota la resolució.  
  
Segon  
Les convocatòries i les bases específiques dels concursos a què es refereix aquesta resolució podran ser impugnades segons el que disposa la Llei 39/2015, d'1 d'octubre, del procediment administratiu comú de les administracions públiques, a partir de la publicació del seu extracte en el Boletín Oficial del Estado.  
  
València, 6 de juliol de 2022.- El director general d'Administració Local: Antoni Such Botella.